钦定古今图书集成/理学汇编/文学典/第060卷 > 侯翮
## 钦定古今图书集成/理学汇编/文学典/第060卷 > 侯翮

按《北梦琐言》：“唐光启中，成都人侯翮，风仪端秀，有若
冰壶。以拔萃出身，为邠宁从事。僖皇播迁，擢拜中书
舍人翰林学士。内试数题目，其词立就，旧族朝士潜
推伏之。僖宗归阙，除郡不赴，归隐导江别墅，号卧龙
馆。王蜀先主图霸，屈致幕府，先俾节度判官冯涓俟
其可否。冯有文章大名，除眉州刺史，田令孜拒朝命”，
不放之任，羁寓成都，为侯公轸恤，甚德之。其辞书即
冯涓极笔也。侯有谢书《上王先主》，其自负云：“可以行
修笺表。”坐了檄书。